Coba ceritain soal Kirana Kejora dalam bahasa jawa

Kirana Kejora () ya iku salah sawijiné sastrawan Indonésia. Jenengé misuwur lumantar pakaryané awujud carita cekak kang diemot ing sapérangan koran lan kalawarta, novèl, skenario filem lan skenario filem tivi. Sadurungé miwiti ing donyané sastra, Kirana dadi paneliti Sosial Ékonomi Universitas Brawijaya ing taun 1991 nganti tekan 1993, dadi dhosen ing Sekolah Menengah Kejuruan Dipasena Citra Darmaja, Lampung (taun 1996 nganti taun 2000), staf ahli babagan sosial ékonomi ing proyek Managemen Monitoring Consultant JBIB-DPK ing Sulawesi Tenggara (2000-2001), dadi dhosen ing Universitas Hang Tuah Surabaya (2003-2004), lan wartawati tabloid panglipur Fenomena (taun 2003 nganti tekan 2004). Kirana uga naté didhapuk minangka Tokoh Inspiratif Sidoarjo 2013. Hasduk Berpola, kang skenarioné digarap bareng karo Bagas Dwi Bawono ya iku filem layar jembar sing ngangkat babagan nasionalisme lumantar kagiyatan kepramukaan, disengkuyung déning seniman kawakan, Idris Sardi.